Thisted Kommune har vundet en faglig workshop, der hjælper med nybygningen eller nyindretning. 40 kommuner deltog i Kulturstyrelsens og Realdanias konkurrence, der har fremtidens biblioteker på dagsordenen.

Biblioteksbrugere i Thisted kan se fem til, at deres biblioteksvæsen er i førertrøjen, når det gælder fremtidens bibliotek. Thisted og to andre kommuner er netop valgt som vindere af Kulturstyrelsens og Realdanias faglige workshops, der sigter på at indrette bibliotekerne, så de opfylder brugernes behov og de mange nye krav til indholdet i fremtidens bibliotek. I Thisted skal hovedbiblioteket i forbindelse med klimarenovering nyindrettes og samtidig nyindrettes som åbent bibliotek. Desuden skal der samarbejdes med de omkringliggende kulturinstitutioner. Hver kommunes faglige workshop designes og faciliteres i samarbejde med projektets rådgiver Signal Arkitekter.